Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 467/10)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Uhlen Laubach“

PDO-DE-02082-AM02

Dátum oznámenia: 16. 9. 2021

OPIS A DÔVODY SCHVÁLENEJ ZMENY

Opis vína/vinárskych výrobkov

Nariadením (EÚ) 2017/2393 sa zmenila časť II bod 1 písm. c) druhá zarážka prílohy VII k nariadeniu (EÚ) 1308/2013. Do úpravy, podľa ktorej horná hranica celkového obsahu alkoholu môže prekročiť 15 obj. % v prípade vín s chráneným označením pôvodu, ktoré sa vyrobili bez obohacovania, alebo ktoré sa obohatili iba procesmi čiastočného zahustenia uvedenými v časti I oddiele B bode 1 prílohy VIII, sa doplnila formulácia: „a to za predpokladu, že takúto možnosť pripúšťa špecifikácia výrobku v technických podkladoch chráneného označenia pôvodu;“. Preto bolo potrebné zodpovedajúco doplniť špecifikáciu výrobku.

JEDNOTNÝ DOKUMENT

1. Názov (názvy)

Uhlen Laubach

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

5. Akostné šumivé víno

4. Opis vín

1. Akostné víno

STRUČNÝ SLOVNÝ OPIS

Biele vína Riesling zrejú v lokalite Uhlen Laubach. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína Uhlen Laubach majú svetložltú a príležitostne zelenasto-žltú farbu, ktorá sa dozrievaním výrobku zintenzívňuje až dosiahne bohatú sýtozlatú farbu, keď je víno dozreté. Vône týchto vín určuje súhra ovocných tónov a náznakov typických bridlicových nerastov. Šedá bridlica Laubach (obsah kalcitu 25 až 45 %) je jednou z najviac vápenatých hornín v oblasti Mosel. Preto vína, ktoré tu dozrievajú, majú vôňu často pripomínajúcu chladný dym a lieskové orechy, a vo všeobecnosti majú plnšiu, jemnú chuť. Mnohé z týchto vín sa popri zamatovom teple vyznačujú fascinujúcou plnosťou a hĺbkou chute. Tu dozrievajú krémové vína, ktoré sa väčšinou vyznačujú veľmi skorou zrelosťou.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (obj. %):

–

Minimálny skutočný obsah alkoholu (obj. %):

–

Minimálna celková kyslosť:

–

Maximálny obsah prchavých kyselín (miliekvivalenty na liter):

–

Maximálny celkový obsah oxidu siričitého (miligramy na liter):

–

2. Vína s osobitnými prívlastkami (Prädikatswein) doplnené označením: Auslese

STRUČNÝ SLOVNÝ OPIS

Biele vína Riesling zrejú v lokalite Uhlen Laubach. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína Uhlen Laubach majú svetložltú a príležitostne zelenasto-žltú farbu, ktorá sa dozrievaním výrobku zintenzívňuje až dosiahne bohatú sýtozlatú farbu, keď je víno dozreté. Vône týchto vín určuje súhra ovocných tónov a náznakov typických bridlicových nerastov. Šedá bridlica Laubach (obsah kalcitu 25 až 45 %) je jednou z najviac vápenatých hornín v oblasti Mosel. Preto vína, ktoré tu dozrievajú, majú vôňu často pripomínajúcu chladný dym a lieskové orechy, a vo všeobecnosti majú plnšiu, jemnú chuť. Mnohé z týchto vín sa popri zamatovom teple vyznačujú fascinujúcou plnosťou a hĺbkou chute. Tu dozrievajú krémové vína, ktoré sa väčšinou vyznačujú veľmi skorou zrelosťou.

Uvedené spektrum vôní a chutí je podporené jemnou sladkosťou v prípade vín Auslese a krémovou sladkosťou v prípade vín Beerenauslese, pričom môže obsahovať aj náznaky medu. Tieto chuťové prvky vín sú ešte výraznejšie vo vínach Trockenbeerenauslese. Pri ľadových vínach Eiswein dopĺňa opísané spektrum vôní a chutí pikantná kyslosť.

Celkový obsah alkoholu nesmie byť väčší ako 15 obj. %.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (obj. %):

–

Minimálny skutočný obsah alkoholu (obj. %):

–

Minimálna celková kyslosť:

–

Maximálny obsah prchavých kyselín (miliekvivalenty na liter):

–

Maximálny celkový obsah oxidu siričitého (miligramy na liter):

–

3. Vína s osobitnými prívlastkami (Prädikatswein), s doplnkovým označením Beerenauslese, Trockenbeerenauslese alebo Eiswein

STRUČNÝ SLOVNÝ OPIS

Biele vína Riesling zrejú v lokalite Uhlen Laubach. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína Uhlen Laubach majú svetložltú a príležitostne zelenasto-žltú farbu, ktorá sa dozrievaním výrobku zintenzívňuje až dosiahne bohatú sýtozlatú farbu, keď je víno dozreté. Vône týchto vín určuje súhra ovocných tónov a náznakov typických bridlicových nerastov. Šedá bridlica Laubach (obsah kalcitu 25 až 45 %) je jednou z najviac vápenatých hornín v oblasti Mosel. Preto vína, ktoré tu dozrievajú, majú vôňu často pripomínajúcu chladný dym a lieskové orechy, a vo všeobecnosti majú plnšiu, jemnú chuť. Mnohé z týchto vín sa popri zamatovom teple vyznačujú fascinujúcou plnosťou a hĺbkou chute. Tu dozrievajú krémové vína, ktoré sa väčšinou vyznačujú veľmi skorou zrelosťou.

Uvedené spektrum vôní a chutí je podporené jemnou sladkosťou v prípade vín Auslese a krémovou sladkosťou v prípade vín Beerenauslese, pričom môže obsahovať aj náznaky medu. Tieto chuťové prvky vín sú ešte výraznejšie vo vínach Trockenbeerenauslese. Pri ľadových vínach Eiswein dopĺňa opísané spektrum vôní a chutí pikantná kyslosť.

Celkový obsah alkoholu nesmie byť väčší ako 15 obj. %.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (obj. %):

–

Minimálny skutočný obsah alkoholu (obj. %):

–

Minimálna celková kyslosť:

–

Maximálny obsah prchavých kyselín (miliekvivalenty na liter):

–

Maximálny celkový obsah oxidu siričitého (miligramy na liter):

–

4. Šumivé víno z vymedzených regiónov (Sekt b.A.).

STRUČNÝ SLOVNÝ OPIS

Biele vína Riesling zrejú v lokalite Uhlen Laubach. Existujú tri druhy vinárskych výrobkov s mierne odlišnými vlastnosťami: akostné víno, víno s osobitným prívlastkom (Prädikatswein) a Sekt b.A. (akostné šumivé víno z vymedzených oblastí).

Mladé vína Uhlen Laubach majú svetložltú a príležitostne zelenasto-žltú farbu, ktorá sa dozrievaním výrobku zintenzívňuje až dosiahne bohatú sýtozlatú farbu, keď je víno dozreté. Vône týchto vín určuje súhra ovocných tónov a náznakov typických bridlicových nerastov. Šedá bridlica Laubach (obsah kalcitu 25 až 45 %) je jednou z najviac vápenatých hornín v oblasti Mosel. Preto vína, ktoré tu dozrievajú, majú vôňu často pripomínajúcu chladný dym a lieskové orechy, a vo všeobecnosti majú plnšiu, jemnú chuť. Mnohé z týchto vín sa popri zamatovom teple vyznačujú fascinujúcou plnosťou a hĺbkou chute. Tu dozrievajú krémové vína, ktoré sa väčšinou vyznačujú veľmi skorou zrelosťou. V prípade vín s označením Sekt b.A. je uvedené spektrum vôní a chutí vín Prädikatswein posilnené a zintenzívnené oxidom uhličitým, ktorý sa použil na výrobu šumivého vína.

V prípade analytických vlastností bez číselného údaju platia uplatniteľné právne predpisy.

VŠEOBECNÉ ANALYTICKÉ VLASTNOSTI

Maximálny celkový obsah alkoholu (obj. %):

13,5

Minimálny skutočný obsah alkoholu (obj. %):

11,5

Minimálna celková kyslosť:

–

Maximálny obsah prchavých kyselín (miliekvivalenty na liter):

–

Maximálny celkový obsah oxidu siričitého (miligramy na liter):

–

5. Enologické postupy

5.1. Osobitný enologický postup

1. Relevantné obmedzenia týkajúce sa výroby vín

Nie sú povolené tieto látky: sorban draselný, lyzozým, dimetyldikarbonát, elektrodialýza, dealkoholizácia, ošetrenie katexmi, zahusťovanie (kryoextrakcia, reverzná osmóza, rotačná kužeľová kolóna), úprava zvyškového cukru, kúsky dubového dreva a extrakty z dubového dreva.

2. Akostné víno

Osobitný enologický postup

min. 88 stupňov Oechsle alebo maximálna celková kyslosť (vyjadrená ako kyselina vínna) 7,5 g/l

Do 100° Oechsle a fortifikované vína: maximálny obsah zvyškového cukru = „polosuché“ podľa vinárskeho zákona

Nad 100° Oechsle: maximálny obsah zvyškového cukru = hmotnosť muštu/3

3. Víno s osobitnými prívlastkami (Prädikatswein)

Osobitný enologický postup

Auslese: min. 105 stupňov Oechsle; minimálny obsah zvyškového cukru = 90 g/l

Beerenauslese: Oechsle min = 130°, minimálny obsah zvyškového cukru = 150 g/l

Tockenbeerenauslese: Oechsle min = 180°, minimálny obsah zvyškového cukru = 180 g/l

Eiswein (ľadové víno): Oechsle min = 130 °, minimálny obsah zvyškového cukru = 150 g/l

4. Šumivé víno z vymedzených regiónov (Sekt b.A.).

Osobitný enologický postup

Tradičná fermentácia vo fľašiach

5.2. Maximálne výnosy

70 hektolitrov na hektár

6. Vymedzená zemepisná oblasť

Uhlen Laubach je súčasťou chráneného označenia pôvodu „Mosel“ (registračné č. GU Mosel PDO-DE-A1270).

Vinice Uhlen Laubach ležia v katastri obce Winningen, ktorá sa nachádza v okrese Mayen-Koblenz v spolkovej krajine Porýnie-Falcko. Táto časť oblasti Uhlen je vo svete vína a všade inde už viac ako desať rokov známa pod názvom „Laubach“, ktorý je odvodený od presnej geologickej definície miestnej bridlice. Oblasť sa začína po prúde rieky na parcelách 256/112, 2571/118, 2581/119, 2398/0, 2395/3, 2393/0 a končí sa po prúde rieky na parcele 2222/1.

Výrobky s označením CHOP „Uhlen Laubach“ sa môžu vyrábať v oblasti chráneného označenia pôvodu „Mosel“ (registračné číslo GU Mosel PDO-DE-A1270). Na vymedzenú oblasť sa vzťahuje chránené označenie pôvodu „Mosel“. Lokalita Uhlen Laubach sa rozprestiera na ploche 13,83 hektárov.

7. Hlavné muštové odrody

Weißer Riesling – Riesling, Riesling renano, Rheinriesling, Klingelberger

8. Opis súvislostí

Vinice Uhlen Laubach sa nachádzajú v terasovitej krajine na dolnom toku rieky Mosely. Terasy v lokalite Uhlen Laubach majú tradičné usporiadanie, sú orientované na juhozápad a ležia v nadmorskej výške medzi 75 m a 210 m nad morom. Ako možno pri nízkej nadmorskej výške odôvodnene očakávať, priemerná teplota bola za posledných päť rokov pomerne vysoká (11,6 °C). Nízky úhrn zrážok (približne 620 mm) a vysoký počet hodín slnečného svitu (1 922) vytvára mikroklímu, ktorá je dosť odlišná od iných oblastí s chráneným označením pôvodu „Mosel“ a vďaka ktorej dosahuje vinič mimoriadnu zrelosť (vysoký potenciálny obsah alkoholu s nízkou kyslosťou a zrelými fenolmi). Vína sa opisujú ako vysoko expresívne s veľmi plnou chuťou. Osobitné geologické podmienky oblasti Uhlen Laubach prispievajú k tomu, že vinič dosahuje fyziologickú zrelosť, a utvárajú jednotlivé vône vín, ktoré sa tam pestujú. V rámci geologickej časovej stupnice spadá Uhlen Laubach pod devónsky systém, spodný devónsky rad. Konkrétnejšie túto oblasť tvoria usadeniny z podúrovní Oberems/Laubach a Lahnstein a z vrstiev Laubach a Hohenrhein.

Vysoký obsah kalcitu v miestnej bridlici je známkou narastajúceho vyrovnávania hĺbky morského dna. Maximálne 10 až 20 metrov hlboké tropické more pôvodne obsahovalo dostatok kyslíka a umožnilo tak rast koralov a sláviek, ktoré sú teraz obsiahnuté v bridlici. Výsledkom je zvetraná skalnatá pôda (regozem) tvorená rôznymi bridlicami, z ktorých väčšina je prachovitá. Obsah kalcitu v pôde je oveľa vyšší ako v susedných oblastiach s chráneným označením pôvodu, čo znamená, že úroveň pH pôdy je takisto vyššia (7,5 v porovnaní so 6,0 v susedných oblastiach). Jednotlivé častice pôdy sú z väčšej časti spojené uhličitanmi. Táto pôda obsahuje pomerne málo ílovitých častíc, má však vysoký obsah skeletu (nad 50 %), čo znamená, že je dobre prevzdušnená až do spodnejších vrstiev. V kombinácii s vysokým obsahom kalcitu, a najmä špecifickou mikroflórou a mikrofaunou to znamená, že vína z tejto oblasti majú veľmi odlišné organoleptické vlastnosti od vín, ktoré sa vyrábajú v susedných oblastiach s chráneným označením pôvodu. Vína Uhlen Laubach majú často mierne dymovú vôňu. Ich chuť sa zvyčajne opisuje ako plná a jemná, mierna a zamatová. Sú oveľa krémovejšie ako vína zo susedných oblastí s chráneným označením pôvodu. Po veľmi krátkom období zrenia ich možno väčšinou hneď piť. Ľudský vplyv vychádza z vinohradníckej tradície, ktorá siaha tisíce rokov do minulosti. Umenie pestovať vinič na terasách podopieraných múrmi zo suchých skál sa datuje už od rímskych čias. V roku 380 n. l. rímsky básnik Ausonius opísal takéto štruktúry ako „amfiteátre“. Ďalším dôkazom tejto praxe je objav rímskych mincí v terasách; pravdepodobne išlo o obetné dary. Od tých čias sa v tejto oblasti vyrábalo víno bez prerušenia. V priebehu storočí sa kvalita výroby neustále zlepšovala, čo viedlo k vývoju nových odrôd viniča (odroda Riesling od začiatku 19. storočia) a nových spôsobov jeho vyväzovania (do krov, na koly alebo drôtené rámy).V posledných desaťročiach spôsobilo najmä rastúce povedomie o ochrane životného prostredia, že sa čoraz menej využívajú ľahko rozpustné priemyselné hnojivá. Výsledkom toho je, že sa do pôdy vrátila mikroflóra a populácie mikrofauny, čo spôsobilo, že začalo dochádzať k väčšej absorpcii živín a katiónovej výmene v dôsledku zapojenia zložitých molekúl, ktoré pôsobia v symbióze s mikróbmi nachádzajúcimi sa na koreňových vláskoch. Tieto mikróby možno aktivovať, aby zabezpečovali prenos medzi špecifickými organickými látkami a nerastmi v pôde, a tak ešte zvýšiť jedinečnosť chuti tohto vína.

Uvedené súvislosti sa rovnako týkajú aj vín druhu Sekt b.A.

9. Ďalšie základné podmienky (balenie, označovanie, ďalšie podmienky)

Právny rámec:

Vnútroštátne právne predpisy

Druh ďalšej podmienky:

Dodatočné požiadavky na označovanie

Opis podmienky:

Údaje, ktoré sa majú uvádzať na etiketách a baleniach, sú určené zákonmi a predpismi platnými v Európskom spoločenstve, Spolkovej republike Nemecko a spolkovej krajine Porýnie-Falcko. Len po úspešnom absolvovaní úradnej kontroly možno na etikete vína použiť tradičné pojmy spojené s uvedeným označením pôvodu. Iba vínam, ktoré spĺňajú osobitné požiadavky tejto úradnej kontroly, môže byť udelené úradné kontrolné číslo pozostávajúce z viacerých číslic označujúcich kontrolný orgán, číslo podniku, počet vín predložených na kontrolu a rok predloženia na kontrolu alebo vydania kontrolného čísla. Kontrolné číslo treba uviesť na etikete. Tradičné pojmy „Qualitätswein“, „Prädikatswein“ a „Sekt b.A.“ súvisia s označením pôvodu a môže sa nimi nahradiť označenie „CHOP“.

Odkaz na špecifikáciu výrobku

www.ble.de/eu-qualitaetskennzeichen-wein

(1) Ú. v. EÚ L 9, 11.1.2019, s. 2.